Keskisuomalainen pyrkii pääkirjoituksessaan osoittamaan, että hallituksen olisi pitänyt samalla logiikalla alueellistaa Fimea Kuopioon eikä suostua jättämään sen pääpaikkaa Helsinkiin.

Helsingin tavoitteleman Euroopan lääkeviraston EMA:n oikea paikka olisi Keski-Euroopassa.

Näin ei linjaa mikään Helsingin kilpailijakaupungeista, vaan jyväskyläläinen maakuntalehti Keskisuomalainen lauantain pääkirjoituksessaan.

Lehden mukaan Helsinki on virastolle syrjäinen paikka. Viraston työntekijöillä kuluisi paljon aikaa matkustamiseen Helsingin ja Brysselin sekä alan eurooppalaisten keskittymäkaupunkien välillä, mikä toisi turhia kuluja.